13.		UDELENIE SÚHLASU S TRESTNÝM STÍHANÍM
			(§ 211 Trestného poriadku)
XY, nar. XX.XX.XXXX, trvalým bydliskom XXXXXX 
Obvodné oddelenie Policajného zboru XXXX	K č: ORP-XXXX
Vec:	Súhlas s trestným stíhaním	V ............... dňa ............
Dňa XXXX ste mi oznámili pri mojom výsluchu v procesnom postavení poškodeného, že podozrivým z prečinu krádeže podľa § 212 ods. 1 Trestného zákona je môj vnuk YX. Bolo zistené, že odcudzil z môjho rodinného domu v XXX, mobilný telefón zn. XXX, ktorý si cením na sumu 600 € a to preto, aby mal na alkohol, ktorý konzumuje vo zvýšenej miere. Z tohto dôvodu súhlasím s jeho trestným stíhaním. 
XY
Poznámka
Podľa § 211 ods. 1 Trestného poriadku súhlas s trestným stíhaním sa vyžaduje len v prípade, ak sa vedie trestné stíhanie za trestný čin uvedený v tomto ustanovení a to nasledujúce trestné činy: ublíženia na zdraví podľa § 157 a 158, ohrozovania pohlavnou chorobou podľa § 167, neposkytnutia pomoci podľa § 177 a 178, porušovania domovej slobody podľa § 194, ochrany súkromia v obydlí podľa § 194a, porušovania tajomstva prepravovaných správ podľa § 196 a 197, krádeže podľa § 212, sprenevery podľa § 213, neoprávneného užívania cudzej veci podľa § 215, neoprávneného používania cudzieho motorového vozidla podľa § 216 a 217, neoprávneného zásahu do práva k domu, bytu alebo nebytovému priestoru podľa § 218, neoprávneného vyrobenia a používania platobného prostriedku podľa § 219, podvodu podľa § 221, úžery podľa § 235, zatajenia veci podľa § 236, porušovania povinností pri správe cudzieho majetku podľa § 237 a 238, poškodzovania veriteľa podľa § 239, zvýhodňovania veriteľa podľa § 240, poškodzovania cudzej veci podľa § 245 a 246, poškodenia a zneužitia záznamu na nosiči informácií podľa § 247, porušovania autorského práva podľa § 283, krivého obvinenia podľa § 345, nebezpečného prenasledovania podľa § 360a, ohovárania podľa § 373, poškodzovania cudzích práv podľa § 375 Trestného zákona proti tomu, kto je vo vzťahu k poškodenému osobou, voči ktorej by mal poškodený ako svedok právo odoprieť výpoveď, ako aj pre trestný čin opilstva podľa § 363 Trestného zákona, ak inak vykazuje znaky skutkovej podstaty niektorého z týchto trestných činov, možno začať a v už začatom trestnom stíhaní pokračovať iba so súhlasom poškodeného. Ak je poškodených jedným skutkom niekoľko, stačí súhlas len jedného z nich.. Súhlas udeľuje poškodená osoba len vtedy ak by mohla odmietnuť vypovedať podľa § 130 ods. 1 Trestného poriadku: teda sa jedná o príbuzného páchateľa resp. podozrivého v priamom rade, jeho súrodenec, osvojiteľ, osvojenec, manžel a druh.
Podľa § 211 ods. 2 Trestného poriadku súhlas nie je potrebný ak trestným činom bola spôsobená smrť, či trestným činom bola spôsobená škoda štátu, obci, vyššiemu územnému celku a pod.

Súhlas poškodeného
§ 211 zákona č. 301/2005 Z. z.
Trestný poriadok
(1)	Trestné stíhanie pre trestný čin ublíženia na zdraví podľa § 157 a 158, ohrozovania pohlavnou chorobou podľa § 167, neposkytnutia pomoci podľa § 177 a 178, porušovania domovej slobody podľa § 194, ochrany súkromia v obydlí podľa § 194a, porušovania tajomstva prepravovaných správ podľa § 196 a 197, krádeže podľa § 212, sprenevery podľa § 213, neoprávneného užívania cudzej veci podľa § 215, neoprávneného používania cudzieho motorového vozidla podľa § 216 a 217, neoprávneného zásahu do práva k domu, bytu alebo nebytovému priestoru podľa § 218, neoprávneného vyrobenia a používania platobného prostriedku podľa § 219, podvodu podľa § 221, úžery podľa § 235, zatajenia veci podľa § 236, porušovania povinností pri správe cudzieho majetku podľa § 237 a 238, poškodzovania veriteľa podľa § 239, zvýhodňovania veriteľa podľa § 240, poškodzovania cudzej veci podľa § 245 a 246, poškodenia a zneužitia záznamu na nosiči informácií podľa § 247, porušovania autorského práva podľa § 283, krivého obvinenia podľa § 345, nebezpečného prenasledovania podľa § 360a, ohovárania podľa § 373, poškodzovania cudzích práv podľa § 375 Trestného zákona proti tomu, kto je vo vzťahu k poškodenému osobou, voči ktorej by mal poškodený ako svedok právo odoprieť výpoveď, ako aj pre trestný čin opilstva podľa § 363 Trestného zákona, ak inak vykazuje znaky skutkovej podstaty niektorého z týchto trestných činov, možno začať a v už začatom trestnom stíhaní pokračovať iba so súhlasom poškodeného. Ak je poškodených jedným skutkom niekoľko, stačí súhlas len jedného z nich.
(2)	Ustanovenie odseku 1 sa nepoužije, ak takým činom bola spôsobená smrť alebo poškodeným je štát, obec, vyšší územný celok, právnická osoba s majetkovou účasťou štátu alebo právnická osoba, ktorá hospodári s verejnými financiami.
§ 212 zákona č. 301/2005 Z. z. 
Trestný poriadok
Citácia na str. 426
(1)	Poškodený oznámi prejav vôle podľa § 211 ods. 1 prokurátorovi alebo policajtovi písomne alebo ústne do zápisnice.
(2)	Súhlas s trestným stíhaním môže poškodený výslovným vyhlásením vziať kedykoľvek späť, a to až dovtedy, kým sa odvolací súd odoberie na záverečnú poradu.